cyanic-selkie/wikianc huggingface dataset:
বথুয়া
অন্যান্য নাম
এদের সাধারণ নামসমূহ হচ্ছে lamb's quarters, melde, goosefoot এবং fat-hen, যদিও শেষের দুটি নাম  Chenopodium গণের অন্য দুটি প্রজাতির ক্ষেত্রেও ব্যবহৃত হয়। সেজন্য এটিকে প্রায়ই ইংরেজিতে white goosefoot বলা হয়।    এটিকে মাঝেমাঝে  ইংরেজিতে pigweed বলা হয় যদিও pigweed হিসেবে অমরান্থাসি পরিবারের কিছু আগাছাকেও ডাকা হয়: যেমন (অমরান্থুস অ্যালবাসকে) ইংরেজিতে redroot pigweed বলে ডাকা হয়।
বাগবাটি গণহত্যা
বাগবাটি গণহত্যা আল-বদর, পাকিস্তান সেনাবাহিনী, রাজাকার ও শান্তি কমিটির সমন্বয়ে এবং বৃহত্তর পাবনার পূর্ববর্তী জেলা সিরাজগঞ্জ উপ-বিভাগের বাগবাটি ইউনিয়নে ২০০ শতাধিক নিরস্ত্র বাঙালি হিন্দুদের শীতল রক্তপাতকে বোঝায়। গণহত্যার পরে মৃতদেহগুলি গণকবর বা ফেলে দেওয়া হয়।
পটভূমি
বাগবাটি ইউনিয়ন সিরাজগঞ্জ মহকুমা সদর থেকে ১৪ কিমি উত্তর পশ্চিমে অবস্থিত। এটি এখন সিরাজগঞ্জ জেলা সদর উপজেলাধীন। পাকিস্তান সেনাবাহিনী যখন অপারেশন সার্চলাইট শুরু করে এবং সিরাজগঞ্জ দখল করে, তখন সিরাজগঞ্জ ও আশেপাশের অঞ্চল থেকে কয়েকশ বাঙালি হিন্দু বাগবাটি ইউনিয়নের অন্তর্গত বাগবাটি, হরিণগোপাল, পিপুলবেরিয়া এবং ধলদব গ্রামগুলিতে আশ্রয় নিয়েছিলেন। গণহত্যার একদিন আগে রাজাকার ও শান্তি কমিটির মধ্যে ঘোড়াছাড়া স্কুলে একটি সভা অনুষ্ঠিত হয়। সভায় সিদ্ধান্ত নেওয়া হয় যে বাগবাটি, হরিণোপাল এবং অলোকদিয়ার ৫ শতাধিক লোককে নির্মূল করা হবে।
হত্যাকাণ্ড
২৭ শে মে ভোরে, একটি যৌথ অভিযানে পাকিস্তানি সেনাবাহিনী, আলবদর, রাজাকার এবং পূর্ব পাকিস্তান কেন্দ্রীয় শান্তি কমিটি গ্রামগুলিকে ঘিরে ফেলে। আল বদররা নির্বিচারে গুলি চালিয়ে দুই শতাধিক লোককে হত্যা করেছিল, বেশিরভাগ বাঙালি হিন্দু। আল বদর, রাজাকার এবং পূর্ব পাকিস্তান কেন্দ্রীয় শান্তি কমিটি র সদস্যরা আগুন লাগিয়ে অসংখ্য আবাস্থল লুট করেছিল। পাকিস্তান সেনাবাহিনী মহিলাদের ধর্ষণ করেছে।  গণহত্যার পরের দিন, বেঁচে থাকা ব্যক্তিরা বাগবাটি ও ধলদবের পূর্ববর্তী জমিদারদের নির্জন বাড়ির কূপে মৃতদেহ ফেলে দেয়।
স্মৃতিরক্ষা
এই গণহত্যায় শহীদদের প্রতিবছর স্মৃতিতে স্মরণ করা হয়। বাগবাটি ইউনিয়ন পরিষদ ও স্থানীয়দের যৌথ উদ্যোগে কয়েক বছর আগে যে সমস্ত কূপে মৃতদের লাশ ফেলে দেওয়া হয়েছিল তার একটিতে একটি ছোট স্মৃতিসৌধ নির্মিত হয়েছিল। স্থানীয়রা গণহত্যার জায়গা ও গণকবর পুনরুদ্ধারের দাবি করেছে।
সিননগাগ
সিননগাগ বা গার্লিক ফ্রাইড রাইস অথবা গার্লিক রাইস নামে পরিচিত এই খাবারটি একটি ফিলিপিনো ফ্রাইড রাইস ডিশ যা আগে থেকে সেদ্ধ করা ভাত রসুন দিয়ে নাড়াচাড়া করে তৈরি করা হয়। সাধারণত আগের দিনের রান্না করা অবশিষ্ট বাসি চাল এতে ব্যবহার হয় কারণ বাসি চাল কিছুটা গাঁজানো এবং শক্ত হয়। এই বাসি চাল রসুন, হ্যালাইট লবণ, কালো মরিচ এবং কখনও কখনও কাটা পেঁয়াজকলি দিয়ে রান্না করা হয়। বাসি ভাতের দানাগুলি সাধারন্ত আলগা হয় এবং রান্নার সময় একে অপরের সাথে আটকে থাকেনা।
এটি এমনি সাধারনভাবেও খাওয়া যায়, তবে সাধারণত একটি মাংসের কোনো পদ যেমন টোকিনো (বেকন), লংগানিসা (সসেজ), তপা (শুকনো বা ভাজা মাংসের কোন পদ), স্প্যাম বা ডাইং (শুকনো মাছ) এদের সাথে খাওয়া হয়। কোড়ানো ভাজা ডিম এর সাথে যুক্ত করা যেতে পারে। মূল খাবারের গন্ধ যাতে কম না হয়ে যায় তার জন্য অন্যান্য ধরনের ভাজা ভাতের মতন এতে সাধারণত রসুন ছাড়া অন্য উপাদান ব্যবহার করা হয় না।    ফিলিপাইনের ভিসায়াস অঞ্চলে, সিননগাগ ঐতিহ্যগতভাবে আসিন টিবুক দিয়ে মশলা দিয়ে বানানো হত।
সিননগাগ একটি ঐতিহ্যবাহী ফিলিপিনো প্রাতঃরাশ। এটি সাধারণত রাতের খাবারে অবশিষ্ট ভাত দিয়ে প্রস্তুত করা হয়। কখনও কখনও বাসি ভাতে ফিলিপাইনের স্থানীয় অ্যাডোবো খাবারের অবশিষ্ট সস যুক্ত করা হয়। এরপর তেলে ভাতটি রান্না করা হয়, যা খাবারের অপচয় কমায়। ফিলিপিনো সংস্কৃতিতে বাসি ভাতের পরিবর্তে সদ্য রান্না করা ভাত থেকেও সিননগাগ প্রস্তুত করা হয়। এই খাবারটি ফিলিপিনোদের একটি জনপ্রিয় প্রাতঃরাশ। সিননগাগের অনেক প্রকারভেদ আছে।
সুনামগঞ্জ সরকারি কলেজ
সুনামগঞ্জ সরকারি কলেজ সুনামগঞ্জের একটি ঐতিহ্যবাহী শিক্ষাপ্রতিষ্ঠান । এই কলেজটি  সুনামগঞ্জের শিক্ষার্থীদের স্নাতক ও স্নাতকোত্তর প্রর্যায়ে শিক্ষা গ্রহণের জন্য একমাত্র শিক্ষাপ্রতিষ্ঠান । আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে।
১৯৪৪ সালে সুনামগঞ্জ সরকারি কলেজ প্রতিষ্ঠিত হয় । এই কলেজটি সুনামগঞ্জ একটি ঐতিহ্যবাহী শিক্ষাপ্রতিষ্ঠান  । ২০০১ সালে অনার্স কোর্স চালু হয় ।
ইতিহাস
১৯৪৪ সালে সুনামগঞ্জ মহকুমার সাবডিভিশনাল অফিসার (এসডিও) হিসেবে কর্মরত প্রখ্যাত সাহিত্যিক সৈয়দ মুজতবা আলীর ভাই সৈয়দ মুর্তাজা আলী, জননেতারা পশ্চাৎপদ ভাটি অঞ্চলে উচ্চ শিক্ষা বিস্তারে একটি কলেজ প্রতিষ্ঠার জন্য উদ্যেগ নেন এবং চাঁদা সংগ্রহে এগিয়ে আসেন। প্রথমে পঁচিশ হাজার টাকা চাঁদা সংগ্রহ করে কলেজের মঞ্জুরীর জন্য কলিকাতা বিশ্ববিদ্যালয়ের কর্তৃপক্ষের কাছে আবেদন করা হয়। প্রথমে স্থানীয় টাউন হলে কলেজের ক্লাস আরম্ভ হয়। ১৯৪৪ সালের শেষ ভাগে আসামের প্রধান মন্ত্রী স্যার মোহাম্মদ সাদ উল্লাহ আনুষ্ঠানিকভাবে কলেজের দ্বার উদ্‌ঘাটন করেন।
সুনামগঞ্জ কলেজের প্রথম অধ্যক্ষ ছিলেন ছাতক নিবাসী  প্রফুল্ল কুমার চক্রবর্তী। কলেজের স্থান সংকুলানের জন্য স্বল্প পরিসর টাউন হলকে উত্তর দিকে সম্প্রসারিত করা হয়। ১৯৬০ সালে কলেজ বর্তমান স্থানে স্থানান্তরিত হয়।
প্রতিষ্ঠা
১৯৫৯ সালে পুকুর খোদাই শুরু হয়। কলেজ টিনশেড একাডেমিক ভবনের উদ্বোধন হয় ১৯৬০ সালের ১৪মার্চ। ১৯৬১  সালে ২৮শে আগস্ট নতুন ভবনে ক্লাস শুরু হয়। ল্যাবরেটরি স্থানান্তরিত হতে বেশ সময় লেগেছিল। তাই ঐ সময় বিজ্ঞান বিভাগের শিক্ষকদের দুই স্থানেই ক্লাস নিতে হতো। ১৯৬২ সালে পুরাতন বিজ্ঞান ভবনের ভিত্তির কাজ শুরু হয় এবং ১৯৬৩ সালে পুরাতন বিজ্ঞান ভবনে কার্যক্রম শুরু হয়  । ১৯৬৭ সালের দিকে পূর্ব দিকের টিনশেড অংশ তৈরি হয়।  ১৯৬৭ সালে বি.এস-সি ও বি.কম কোর্স চালু করা হয়। অবশেষে ১৯৮০ সালের ৩রা মার্চ কলেজটি জাতীয়কৃত করা হয়।  জাতীয় করণকালীন সময়ে তৎকালীন কলেজ গভর্ণিং বডি কর্তৃক ১৪/০৫/১৯৮০খ্রিঃ তারিখে সম্পাদিত ৮৫৮৫/১৯৮০নং দানকৃত দলিলের মাধ্যমে ২৫.৬৫ একর ভূমি সুনামগঞ্জ সরকারি কলেজকে প্রদান করা হয়। ১৯৯২-৯৩ সালে পুরাতন বিজ্ঞান ভবনের পেছনে ফ্যাসিলিটিজ বিভাগের তত্ত্বাবধানে একটি দ্বিতল একাডেমিক ভবন তৈরি হয় যা পরবর্তীতে অনার্স ভবনে রূপান্তরিত হয়েছে।  ১৯৯৪-৯৫ সনে কলেজের উত্তর-পূর্ব কোণে প্রস্তাবিত স্টাফ কোয়ার্টার এর পার্শ্বে একটি নতুন পুকুর খনন করা হয়। ১৯৯৩-৯৪ সনে নির্মিত হয় নতুন দ্বিতল বিজ্ঞান ভবন।  ১৯৯৫-৯৬ সনের দুটি শ্রেণি কক্ষকে  একটি স্থায়ী মঞ্চসহ ছয়শ জন দর্শকের আসন সংবলিত মিনি অডিটরিয়ামে রূপান্তরিত হয়। ১৯৯৫ সনে কলেজ গেইট নির্মিত হয়। ১৯৯৫-৯৬ সনে কলেজ পুকুরের দক্ষিণ পার্শ্বের একটি টিনশেড ঘরে ক্যান্টিন স্থানান্তর হয়। কলেজের পুকুরের দক্ষিণ পাড়ে একটি অস্থায়ী মসজিদ নির্মাণ করা হয়।
অর্জন ও ভবিষৎ পরিকল্পনা
২০১৬ সালে শ্রেষ্ট শিক্ষাপ্রতিষ্ঠান প্রধান, শ্রেষ্ঠ শিক্ষক ও শ্রেষ্ঠ শিক্ষাপ্রতিষ্ঠান তৈরি হলো এই কলেজের সেরা অর্জন ।
আবাসন সুবিধা, একাডেমিক ভবন নির্মাণ, নতুন দুইটি গাড়ী ক্রয়, ৬ টি বিষয়ে মাস্টার্স কোর্স চালু করা পরিকল্পনা হাতে নিয়েছে কলেজ কর্তৃপক্ষ।
সুযোগ সুবিধা
গন্থাগারঃ ১৩ ডিসেম্বর ২০০৪ সালে নব নির্মিত তিন তলা  ভবনকে প্রশাসনিক ভবনে রূপান্তরিত করা হয়েছে। নীচতলায় গ্রন্থাগার স্থানান্তরিত হয়েছে। এটি একটি সমৃদ্ধ কলেজ লাইব্রেরী যাতে বই, সাময়িকী সংখ্যা ১১,০০০(এগার হাজার) এর উর্ধ্বে। ছাত্র-ছাত্রীদের বসে বই পড়ার সুব্যবস্থা করা হয়েছে।
কম্পিউটার ল্যাবরেটরীঃ সার্বক্ষনিক ইন্টারনেট সুবিধা সংবলিত একটি অত্যাধুনিক কম্পিউটার ল্যাবরেটরী স্থাপন করা হয়েছে। সম্প্রতি কলেজের জন্য একটি ওয়েবসাইট খোলা হয়েছে।.
ছাত্রাবাসঃ প্রতিষ্ঠার পর থেকেই কলেজে দুটি ছাত্রাবাস ছিল। একটির নাম মুসলিম হোস্টেল, অপরটির নাম হিন্দু হোস্টেল। ১৫অক্টোবর ২০১১ তারিখে কলেজ ক্যাম্পাসে নির্মিত একমাত্র ছাত্রীনিবাসটি উদ্বোধন করা হয়।
অবস্থান
চক্ষু জুরানো প্রাকৃতিক সৌন্দর্য, মনোমুগ্ধকর সারিসারি বৃক্ষরাজি, দীঘির মত পুকুর নিয়ে সুনামগঞ্জ জেলা সদরে দক্ষিণ-পূর্ব প্রান্তে অবস্থিত সুনামগঞ্জ সরকারি কলেজ।
কিরিবাস
থাম্ব|259x259পিক্সেল|হাউস অফ অ্যাসেম্বলি, মানেবা নি মংগাতাবু, ২০০০ সাল কিরিবাস (গিলবার্টীয় ও ইংরেজি Kiribati কিরিবাস্‌ (ঊচ্চারণঃ or  ), )) মধ্য প্রশান্ত মহাসাগরে অবস্থিত কমনওয়েলথ অভ নেশনস-এর অন্তর্ভুক্ত স্বাধীন প্রজাতান্ত্রিক দ্বীপরাষ্ট্র। এটি মাইক্রোনেশিয়ার অংশ এবং হাওয়াই দ্বীপপুঞ্জের প্রায় ৪০০০ কিমি দক্ষিণ-পশ্চিমে অবস্থিত।
কিরিবাস বিষুবরেখার কাছাকাছি ৩৫ লক্ষ বর্গ কিলোমিটার এলাকা জুড়ে ছড়িয়ে ছিটিয়ে থাকা ৩৩টি প্রবাল দ্বীপ নিয়ে রাষ্ট্রটি গঠিত। এগুলিকে তিনটি দলে ভাগ করা যায় – গিলবার্ট দ্বীপপুঞ্জ, ফিনিক্স দ্বীপপুঞ্জ, এবং লাইন দ্বীপপুঞ্জ। একটি বাদে সবগুলি দ্বীপই অ্যাটল প্রকৃতির, অর্থাৎ বলয়াকার দ্বীপ যার মাঝখানে রয়েছে শান্ত হ্রদ বা ল্যাগুন। শুধু গিলবার্ট দ্বীপপুঞ্জের বানাবা দ্বীপটি অ্যাটল নয়। কিরিবাসের ৩৩টি দ্বীপের মধ্যে ২১টিতে মানুষের বসতি আছে। বেশির ভাগ জনগণই গিলবার্ট দ্বীপপুঞ্জের দ্বীপগুলিতে বাস করেন। ফিনিক্স দ্বীপপুঞ্জের কেবল একটিতে এবং লাইন দ্বীপপুঞ্জের তিনটিতে লোকালয় আছে। গিলবার্ট দ্বীপপুঞ্জের একটি অ্যাটল তারাওয়া কিরিবাসের রাজধানী। তারাওয়ার একটি ক্ষুদ্র দ্বীপ বাইরিকি প্রশাসনিক কেন্দ্র।
১৮৯২ ও ১৯০০ সালের মধ্যবর্তী সময়ে ব্রিটিশ সরকার গিলবার্ট দ্বীপপুঞ্জকে একটি ব্রিটিশ প্রোটেক্টোরেট বানায়। ১৯১৬ সালে দ্বীপগুলি তাদের সার্বভৌমত্ব বিসর্জন দিয়ে গিলবার্ট ও এলিস দ্বীপপুঞ্জ উপনিবেশের অংশে পরিণত হয়। ফিনিক্স ও লাইন দ্বীপগুলিও এই উপনিবেশে যোগদান করে। পরে এলিস দ্বীপপুঞ্জ আলাদা হয়ে যায় (বর্তমানে টুভালু নামে পরিচিত)। ১৯৭৯ সালে এই উপনিবেশ স্বাধীন কিরিবাস প্রজাতন্ত্র হিসেবে আত্মপ্রকাশ করে।
"কিরিবাস" (Kiribati) নামের উৎস হচ্ছে ইংরেজি "গিলবার্টস" (Gilberts) নামের স্থানীয় উচ্চারণ। যদিও দেশের নামের বানান "Kiribati", গিলবার্টীয় ও ইংরেজি ভাষায় এর সঠিক উচ্চারণ কিরিবাতি বা কিরিবাটি নয়, বরং কিরিবাস্‌।
নেওমি ওয়াটস
ওয়াটস ডেভিড লিঞ্চে মনস্তাত্ত্বিক থ্রিলার মুলহল্যান্ড ড্রাইভ (২০০১) চলচ্চিত্রে উচ্চাক্ষাঙ্খী অভিনেত্রী চরিত্রে এবং ভীতিপ্রদ দ্য রিং (২০০২) চলচ্চিত্রে সাংবাদিক চরিত্রে অভিনয় করে আন্তর্জাতিক খ্যাতি অর্জন করেন। তিনি এরপর আলেহান্দ্রো গোন্সালেস ইনারিতুর নব্য-নোয়া চলচ্চিত্র ২১ গ্রাম্‌স (২০০৩) চলচ্চিত্রে দুঃখ ভারাক্রান্ত মায়ের চরিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। ২০০০-এর দশকের তার পরবর্তী চলচ্চিত্রসমূহ ছিল আই হার্ট হাকাবিস (২০০৪), কিং কং (২০০৫), ইস্টার্ন প্রমিসেস (২০০৭), ও দি ইন্টারন্যাশনাল (২০০৯)।
প্রারম্ভিক জীবন
নেওমি এলেন ওয়াটস ১৯৬৮ সালের ২৮শে সেপ্টেম্বর কেন্টের শোরহামে জন্মগ্রহণ করেন। তার মাতা মিফানি "মিভ" এডওয়ার্ডস (বিবাহপূর্ব রবার্টস) ছিলেন একজন প্রাচীন সামগ্রী বিক্রেতা ও পোশাক ও সেট নকশাকার, এবং পিতা পিটার ওয়াটস (১৯৪৬-১৯৭৬) ছিলেন শো ব্যবস্থাপক ও শব্দ প্রকৌশলী, যিনি সঙ্গীতদল পিংক ফ্লয়েডের সাথে কাজ করতেন। মিভ ইংল্যান্ডে জন্মগ্রহণ করলেও এক থেকে সাত বছর পর্যন্ত অস্ট্রেলিয়া বসবাস করতেন। ওয়াটসের মাতামহ ওয়েলশ বংশোদ্ভূত এবং মাতামহী অস্ট্রেলীয় বংশোদ্ভূত ছিলেন।
ব্যক্তিগত জীবন
২০১৬ সালে ওয়াটস ওয়েলসের অ্যাঙেলসির মলট্রেটের একটি ছোট ফুটবল ক্লাব গ্ল্যানট্রেট এফসির সম্মানসূচক সভাপতি হন।
লীলা নায়ডু
লীলা নায়ডু (లీలా నాయుడు; ১৯৪০ - ২৮শে জুলাই ২০০৯) একজন ভারতীয় অভিনেত্রী ছিলেন, যিনি হিন্দি এবং ইংরেজি চলচ্চিত্রে অভিনয় করেছিলেন। তিনি সত্যিকারের জীবনের নানাবতী মামলার উপর ভিত্তি করে নির্মিত ইয়ে রাস্তে হ্যায় পেয়ার কে (১৯৬৩) সহ বেশ কয়েকটি হিন্দি এবং ইংরেজি চলচ্চিত্রে অভিনয় করেছিলেন এবং মার্চেন্ট আইভরি প্রোডাকশনের চলচ্চিত্র দ্য হাউজহোল্ডার ছিল তাঁর অভিনীত প্রথম চলচ্চিত্র। তিনি ১৯৫৪ সালের ফেমিনা মিস ইন্ডিয়া-র বিজয়ী ছিলেন এবং মহারানী গায়ত্রী দেবীর সাথে ভোগ ম্যাগাজিন দ্বারা প্রকাশিত "বিশ্বের সেরা দশ সুন্দরী" তালিকার একজন ছিলেন; এই তালিকায় তিনি ১৯৫০-এর দশক থেকে ১৯৬০-এর দশক পর্যন্ত টানা স্থান পেয়েছিলেন। তাঁর অত্যাশ্চর্য সৌন্দর্য এবং সূক্ষ্ম অভিনয় দক্ষতার জন্য তাকে স্মরণ করা হয়।
প্রারম্ভিক জীবন
লীলা নায়ডু ১৯৪০ সালে ভারতের বোম্বেতে (বর্তমানে মুম্বই) জন্মগ্রহণ করেছিলেন। তাঁর বাবা ড. পাত্তিপতি রামাইয়া নায়ডু একজন খ্যাতনামা পারমাণবিক পদার্থবিজ্ঞানী ছিলেন, যিনি অন্ধ্র প্রদেশের চিত্তুর জেলার মদনপালের বাসিন্দা ছিলেন এবং তিনি প্যারিসে নোবেল বিজয়ী মারি ক্যুরির তত্ত্বাবধানে একটি গবেষণাগারে কাজ করেছিলেন। তিনি দক্ষিণ পূর্ব এশিয়ার ইউনেস্কোর বৈজ্ঞানিক উপদেষ্টা এবং পরে টাটা গ্রুপের উপদেষ্টা ছিলেন। তাঁর মা ড. মার্থে মঙ্গে নায়ডু একজন সাংবাদিক এবং ভারততত্ত্ববিদ ছিলেন, যিনি সুইস-ফরাসি বংশোদ্ভূত এবং দক্ষিণ-ফ্রান্সের পোঁত দঁ'আবিগনের বাসিন্দা ছিলেন এবং তিনি সর্বন থেকে পিএইচডি অর্জন করেছিলেন। এই দম্পতির আটটি সন্তানের মধ্যে লীলা নায়ডু একমাত্র জীবিত সন্তান ছিলেন; কারণ মার্থের সাতটি গর্ভপাত হয়েছিল।
লীলা নায়ডু শৈশব থেকে পিতামাতার সাথে তাঁর সম্পর্ক উপভোগ করেছিলেন। তিনি ইউরোপে তাঁর শৈশব অতিবাহিত করেছেন এবং সুইজারল্যান্ডের জেনেভার একটি অভিজাত স্কুলে শিক্ষা গ্রহণ করেছেন এবং তাঁর কৈশোর বয়সে জিন রেনোয়ারের কাছ থেকে অভিনয়ের শিক্ষা গ্রহণ করেছিলেন। লীলা নায়ডু প্যারিসের গ্র্যান্ড-হোটেল অপেরাতে সালভাদোর দালির সাথে দেখা করেছিলেন; যেখানে তিনি তাঁর প্রতিকৃতি এঁকেছিলেন। কংগ্রেসের প্রবীণ নেতা এবং মুক্তিযোদ্ধা সরোজিনী নায়ডু ছিলেন তাঁর খালা।
পেশা
লীলা নায়ডু ১৯৫৪ সালে ফেমিনা মিস ইন্ডিয়া খেতাব জয়লাভ করেছিলেন এবং একই বছর ভোগ ম্যাগাজিনের বিশ্বের সেরা দশ সুন্দরী মহিলাদের তালিকায় স্থান পেয়েছিল।
মৃত্যু
তাঁর দ্বিতীয় স্বামী মোরেসের সাথে বিবাহ বিচ্ছেদ লীলা নায়ডুকে একটি বড় ধাক্কা দিয়েছিল। অতঃপর তিনি কোলাবা কোজওয়ের ক্যান্ট বাই লেনের সার্জেন্ট হাউজের একটি বড় পুরানো বাসায় একা থাকতেন। মারাত্মক বাত অসুখ তাঁর সামাজিক জীবনকে ক্ষতিগ্রস্ত করেছিল। নায়ডু শেষ দশকের বেশিরভাগ সময় বাড়িতেই কাটিয়েছেন। তিনি তাঁর বন্ধুদের ডেকে নিতেন তাঁর বাড়ি, এছাড়াও তাঁর মেয়ে এবং নাতি উভয়ের সাথে যোগাযোগ রাখতেন। তাঁর মেয়ে প্রিয়া ২০০৮ সালের ৮ই ফেব্রুয়ারি তারিখে হৃৎপেশীর রক্তাভাবজনিত কারণে মারা যান।
লীলা নায়ডু ৬৯ বছর বয়সে দীর্ঘকালীন ইনফ্লুয়েঞ্জা ভাইরাসে আক্রান্ত হওয়ার পরে, ফুসফুস কাজ করা বন্ধ করে দিলে, ২০০৯ সালের ২৮শে জুলাই তারিখে মুম্বইয়ে মারা যান। ২৯শে জুলাই চন্দনওয়াড়ি শ্মশানঘরে তাঁর অন্ত্যেষ্টিক্রিয়া সম্পন্ন করা হয়; সেখানে তাঁর মেয়ে মায়া, নাতি নাতনি এবং বন্ধুরা উপস্থিত ছিলেন।
জুবিন গর্গ
জুবিন গার্গ (জন্ম: জুবিন বোর্ঠাকুর; ১৮ নভেম্বর ১৯ ১৯৭২) একজন ভারতীয় গায়ক, সঙ্গীত পরিচালক, সুরকার, গীতিকার, সঙ্গীত প্রযোজক, অভিনেতা, চলচ্চিত্র পরিচালক, চলচ্চিত্র নির্মাতা, স্ক্রিপ্ট লেখক এবং সমাজসেবী। জুবিন গার্গকে ভারতের উত্তর পূর্বাঞ্চলের "রাজপুত্র" বলা হয়। তিনি মূলত অসমীয়া, বাংলা এবং হিন্দি ভাষার চলচ্চিত্র এবং সঙ্গীত শিল্পের জন্য কাজ করেন এবং গেয়ে থাকেন, তবে বিষ্ণুপ্রিয়া মণিপুরী, বোরো, ইংরেজি, গোয়ালপাড়িয়া, কন্নড়, কারবি, খাসি, মালায়ালাম সহ আরও অনেক ভাষা ও উপভাষায় গান করেছেন।, মারাঠি, নেপালি, ওড়িয়া, সংস্কৃত, সিন্ধি, তামিল, তেলুগু, তিওয়া। তিনি একজন যন্ত্র যন্ত্রও রয়েছেন এবং olোল, দোতারা, ড্রামস, গিটার, হারমোনিয়াম, ম্যান্ডোলিন, কীবোর্ড, তবলা এবং বিভিন্ন পার্কিউশন যন্ত্র সহ ১২ টি যন্ত্র বাজান তিনি আসামের সর্বাধিক বেতনের গায়ক। ১৯৯২ সনে জুবিনের প্রথম অসমীয়া এ‍্যালবাম "অনামিকা" মুক্তি পেয়েছিল। জুবিন ঢোল, ড্রাম, দোতারা, মেন্ডলিন ও ইলেকট্রনিক কি-বোর্ড বাজাতে পারেন। "শুধু তুমি" বাংলা চলচ্চিত্রে সঙ্গীত পরিচালনা করে তিনি শ্রেষ্ঠ সঙ্গীতকারের পুরস্কার লাভ করেছিলেন। হিন্দি "ইয়া আলি" গানের জন্য জুবিন গার্গ গ্ল'বেল ভারতীয় চলচ্চিত্র পুরস্কার  ও স্টারডার্ড পুরস্কার লাভ করেছিলেন।
বংশ এবং পরিবার
১৯৭২ সনের ১৮ নভেম্বরে মেঘালয় রাজ্যের তুরা শহরে জুবিন গর্গের জন্ম হয়েছিল। তাহার পিতার নাম মোহিনী. এম.বরঠাকুর এবং মাতার নাম স্বর্গীয়া ইলি বরঠাকুর। প্রথম জীবনে জুবিনের নাম ছিল জুবিন বরঠাকুর। প্রসিদ্ধ গীতিকার জুবিন মেহেতার নামকরনে জুবিনের নাম রাখা হয়েছে ও গোত্রের নাম থেকে উপাধি নেওয়া হয়েছে। জুবিনের পরিবার শিবসাগরের জাঁজীর স্থায়ী বাসিন্দা ছিলেন। উনার পিতা কর্মসূত্রে মেজিস্ট্রেট ছিলেন। পেশাগত কারণে জুবিনের পিতা বিভিন্ন স্থানে কাজ করেছেন। তাই ছোটবেলা থেকেই জুবিন এসব স্থান সম্পর্কে অভিজ্ঞতা অর্জন করেছিলেন। জুবিনের পিতা ’কপিল ঠাকুর’ ছদ্মনামে কবিতা লিখতেন। জুবিনের মা ইলি বরঠাকুর একজন বিখ্যাত নৃত্যশিল্পী, অভিনেত্রী ও সুগায়িকা ছিলেন। তিনি নিজের প্রতিভাকে পেশাগত ভাবে ব্যবহার করতেন না। তিনি বালক জুবিনের গৃহশিক্ষার ব্যবস্থা করেছিলেন। জুবিন প্রথম গুরু হিসাবে নিজের মাকে স্মরণ করেন। জুবিনের বোনের নাম জংকি বরঠাকুর। জংকি বরঠাকুর একজন গায়িকা ও অভিনেত্রী ছিলেন। ২০০২ সনে তেজপুর টাউনে একটি শোকাবহ মোটর দুর্ঘটনায় জংকির মৃত্যু হয়। জংকি বরঠাকুরের স্মৃতির জন্য জুবিন গর্গ “শিশু” নামক একটি গানের এ্যালবাম রচনা করেন। ২০০২ সালের ৪ ফেব্রুয়ারি জুবিন গার্গ ফেশ্বন ডিজাইনার " গরিমা শইকীয়া" র সাথে বিবাহপাশে আবদ্ধ হোন।
শিক্ষা
জুবিন প্রথম গুরু হিসাবে নিজের মাকে স্মরণ করেন। গুরু রবীন ব‍্যানার্জী থেকে জুবিন ছেলেবেলায় তবলা ও গানের শিক্ষা পেয়েছিলেন। অসমীয়া লোক সংস্কৃতির শিক্ষা রমনী রায় থেকে পেয়েছিলেন। জুবিনের পরিবার স্থায়ীভাবে গুয়াহাটি স্থানান্তর হওয়ার জন্য তিনি জগ্গনাথ বরুয়া কলেজ ছেড়ে গুয়াহাটির বি. বরুয়া কলেজে বিজ্ঞানে স্নাতক বিভাগে ভর্তি হন। কিন্তু সংগিতের সঙ্গে সম্পূর্নভাবে জড়িত থাকার জন্য জুবিন শেষ পর্যন্ত কলেজ শিক্ষা সমাপ্ত করিতে পারেন নাই।
কণ্ঠশিল্পীরূপে জুবিন
১৯৯২ সনে অনুষ্ঠিত যুব মহোৎসব পাশ্চাত্য একক পরিবেশনে স্বর্ণপদক লাভ করার পর জুবিনের জীবনের মোড় পাল্টে যায়। এইসময়ে প্রথমবার কণ্ঠশিল্পী রুপে  জুবিন  সফলতা অর্জন করেন। ১৯৯২ সনে  অসমীয়া এ‍্যালবাম “অনামিকা” মুক্তি হওয়ার পর জুবিন পেশাধারী সঙ্গীত জগতে প্রবেশ করেন। এই এ‍্যালবাম  অল্পসময়ে জনপ্রিয়তা লাভ করে। জুবিন নিজের নামে চল্লিশের অধিক এ‍্যালবাম ও অসংখ্য অসমীয়া চলচ্চিত্রে কন্ঠদান করেছেন। তাছাড়া অনেক বাংলা, হিন্দী, তামিল, তেলুগু, মারাঠী ও নেপালী সহ ৪০টি ভাষায় সর্বমোট ২০,০০০ থেকেও বেশি গান গেয়েছেন। ফিজা, কাটে, গ্যাংস্টার, প্যায়ার কে সাইড এফেক্ট ইত্যাদি হিন্দী চলচ্চিত্রের গানে জুবিনের সুকন্ঠের আভাস পাওয়া যায়। ২০০০ সনে জুবিন অসমীয়া চলচ্চিত্র “তুমি মোর, মাথো মোর” কাহিনী লিখেছিলেন এবং স্বয়ং নিজে পরিচালনা ও অভিনয় করেছিলেন। তিনি ২০০৫ সনে রাষ্ট্রীয় পুরস্কার প্রাপ্ত অসমীয়া চলচ্চিত্র “দীনবন্ধুতে” সহ-পরিচালনা, অভিনয় ও কন্ঠদান করেছিলেন। জুবিন  সঞ্জয় ঝা এর দ্বারা পরিচালিত হিন্দী চলচ্চিত্র “স্ট্রিং” এর সঙ্গীত পরিচালনা করেছিলেন। জুবিন কন্ঠদান করা নতুন ছবিগুলোর নাম হ’ল : গ্যাংস্টার, ক্রিশ ৩, গুড বয় বাড বয়, পেয়ার কে সাইড এফেক্ট, জিমি, কেয়া লাভ স্টোরি হ্যায়, আই সি ইউ, বিগ ব্রাদার, ভিক্টোরিয়া নং ২০৩, বোম্বাই টু ব্যাংকক, নমস্তে লন্ডন, আশায়েন, দ্য ট্রেন, রাকিব, ঝুম বড়বার ঝুম ইত্যাদি । জুবিন গার্গ ২০১৭ তে "মিশন চাইনা" নামের একটি অসমীয়া চলচ্চিত্র মুক্তি দেন। এরপর ২০১৯ সালে জুবিন গর্গ এর পরিচালিত ও অভিনীত "কাঞ্চনজঙ্ঘা" নামের একটি অসমীয়া চলচ্চিত্র মুক্তি দিয়েছেন, এবং এই চলচ্চিত্র অসম ও ভারতের বিভিন্ন রাজ্যের সাথেও বিদেশেও মুক্তি দিয়েছেন জুবিন।
হিরণ্য চন্দ্র ভূঞা
ডঃ হিরণ্য চন্দ্ৰ ভূঞা কটন কলেজ এর প্ৰাক্তন অধ্যক্ষ তথা গুয়াহাটি বিশ্ববিদ্যালয় এর তৃতীয় উপাচাৰ্য ৷ অসমে বিজ্ঞানকে জনপ্ৰিয় করে তোলার ক্ষেত্ৰে উল্লেখযোগ্য অবদান রাখা অসমীয়া বিজ্ঞানীদের মধ্যে তিনি অন্যতম৷
প্ৰারম্ভিক জীবন
১৯০৫ সালে নগাওঁ জেলার রাহার ওচরের কঁহার গ্রামে ডঃ হিরণ্য চন্দ্ৰ ভূঞার জন্ম হয়৷ তার পিতা নগাওঁ জেলার একজন প্ৰখ্যাত বিজ্ঞান শিক্ষক গোপাল ভূঞা৷ কলকাতা বিশ্ববিদ্যালয়ে অনুষ্ঠিত হওয়া মেট্ৰিক পরীক্ষায় আসামের ভিতরে প্ৰথম স্থান লাভ করেছিলেন৷  কলকাতার প্রেসিডেন্সী কলেজ থেকে বিএসসি পরীক্ষাতে পদাৰ্থ বিজ্ঞানে প্ৰথম শ্ৰেণীসহ উত্তীৰ্ণ হন৷ ১৯২৯ সালে কলকাতা বিশ্ববিদ্যালয় থেকে প্ৰথম শ্ৰেণীসহ এম এস সি লাভ করেন৷
কৰ্মজীবন
১৯২৯ সালে তিনি কটন কলেজ এর পদাৰ্থ বিজ্ঞান বিভাগের অধ্যাপকরুপে যোগদান করেন ৷ ১৯৪৭ সাল পর্যন্ত শিক্ষাদান করে অবশেষে গবেষণার জন্য যুক্তরাজ্যের ব্রিস্টল বিশ্ববিদ্যালয় এ যোগ দান করেন ৷ সেখানে প্ৰখ্যাত পদাৰ্থবিদ তথা গণিতজ্ঞ ডঃ এন মটর তত্বাবধানে গবেষণা করে পি এইচ ডি লাভ করেন ৷
অবদান
সারা জীবনজুড়ে তিনি অসমে বিজ্ঞান চৰ্চার এক অনুকূল পরিবেশ সৃষ্টি করতে অবদান রেখেছেন ৷
ডোমিনিক ডাইজাকোভিচ
ক্রিস্টোফার জেমস ডাইজেক (জন্ম: ২৩ এপ্রিল ১৯৮৭) একজন মার্কিন পেশাদার কুস্তিগীর। বর্তমানে তিনি ডাব্লিউডাব্লিউই এর সাথে চুক্তিবদ্ধ, যেখানে তিনি টি-বার নামে র ব্র্যান্ডের হয়ে কুস্তি করেন। তিনি রিট্রিবিউশনের একজন সদস্য।
ভেড়া মথ
ভেড়া মথ বা সাধারণ ভেড়া মথ (হেমিলেউকা এগ্লানটেরিনা) রেশম পতঙ্গের স্যাটারনিডাই পরিবারের সদস্য এবং পশ্চিম উত্তর আমেরিকার স্থানীয় একটি প্রজাতি। প্রজাতিটি প্রধানত ক্যালিফোর্নিয়া রাজ্যের সিয়েরান ক্রেস্টের পশ্চিমে এবং দক্ষিণ ক্যালিফোর্নিয়ার পর্বতমালা উপকূলের কাছাকাছি অঞ্চলে দেখা যায়। এটি তিন ধরনের গাছপালা খায়: সিয়ানোথাস, র্যামনাস (কফিবেরি সহ) এবং রোজা । সিয়েরা নেভাদার পূর্বে অবস্থিত সেজব্রাশ এলাকায় নুটালের ভেড়ার মথ এবং অন্য একটি প্রজাতি দেখতে প্রায় একই রকম। ১৮৫২ সালে জিন ব্যাপটিস্ট বোইসডুভাল এই প্রজাতিটি প্রথম বর্ণনা করেছিলেন
গ (ইন্ডিক)
গ হলো ভারতীয় আবুগিদার তৃতীয় ব্যঞ্জনবর্ণ। আধুনিক ভারতীয় লিপিগুলিতে গ ব্রাহ্মি বর্ণ  থেকে উদ্ভূত হয়েছে যা কি-না গুপ্ত বর্ণ -এর মধ্য দিয়ে সম্ভবত আরামাইক  (gimel, /g/) থেকে উদ্ভূত হয়েছে।
আর্যভট্টের ব্যবহার
ভারতীয় সংখ্যা প্রণালী সৃষ্টির পেছনে আর্যভট্টের দেবনাগরী অক্ষর সমূহকে প্রায় গ্রীকদের দ্বারা সংখ্যা লেখার মতো ব্যবহার করা হত। ग’র বিভিন্ন রূপের মানসমূহ নিচে দেয়া হল:
বাংলা গ
গ হলো বাংলা বর্ণমালার তৃতীয় ব্যঞ্জনবর্ণ এবং ১৮তম বর্ণ। বাংলা ব্যঞ্জনবর্ণের সংখ্যা মোট ৩৯টি; তার মধ্যে পূর্ণমাত্রাযুক্ত ব্যঞ্জনবর্ণ ২৬টি, অর্ধমাত্রাযুক্ত ব্যঞ্জনবর্ণ ৭টি এবং মাত্রা ছাড়া ব্যঞ্জনবর্ণ ৬টি। 'গ' হলো একটি অর্ধমাত্রাযুক্ত ব্যঞ্জনবর্ণ।
বৈশিষ্ট্য
এটি একটি পূর্ণমাত্রাবিশিষ্ট ব্যঞ্জনধ্বনি ধ্বনি। ২৫ টি স্পর্শধ্বনি বা বর্গীয় ধ্বনির একটি এবং ক-বর্গের অন্তর্গত অঘোষ অল্পপ্রাণ ধ্বনি।
২০১৬ উরি জঙ্গি হামলা
ভারতের জম্মু এবং কাশ্মীর রাজ্যের উরি এলাকায় ভারতীয় সেনাবাহিনীর একটি সেনা ঘাটিতে ঘটে ১৮ সেপ্টেম্বর ২০১৬ একটি বৈপ্লবিক হামলা সংঘটিত হয়।এই আক্রমণে ভারি অস্ত্রশস্ত্র নিয়ে আক্রমণ চালায় ৪ জঙ্গি।এটি উরি জঙ্গি হামলা নামে পরিচিত হয়।এই আক্রমণের ভারত-এর ১৯ জন সৈনিকের মৃত্যু হয়।
আক্রমণের সময়
উরি সেনা ঘাটিতে আক্রমণ বা হামলা চালায় ১৮ সেপ্টেম্বের ২০১৬ এর ভোর এর সময়।
ইয়াংবাজিং টানেল
ইয়াংবাজিং টানেল হলো কুইংহাই-তিব্বত রেলওয়ের দীর্ঘতম সুড়ঙ্গ। প্রায় ৩,৩৪৫ মিটার দৈর্ঘ্য বিশিষ্ট এই রেল টানেলটি উত্তর-পূর্ব চীনের উচ্চ তিব্বতীয় মালভূমির মধ্য দিয়ে জিনইং এবং লাসার মধ্যে সংযোগ স্থাপন করেছে।  এটি সমুদ্রতল থেকে ৪,২৬৪ মিটার উঁচুতে এবং তিব্বতের আঞ্চলিক রাজধানী লাসা থেকে ৮০ কিলোমিটার উত্তর-পশ্চিমে অবস্থিত। এটি গোল্ডমড থেকে লাসা পর্যন্ত দীর্ঘ রেলপথের সবচেয়ে লম্বা টানেল এবং বিশ্বের সর্বোচ্চ রেলপথের একটি অংশ। সমুদ্রতল থেকে ৪,৯০৫ মিটার উচ্চতায় অবস্থিত এবং "স্বর্গের নিকটতম দরজা" হিসাবে খ্যাত ১,৩৩৮ মিটার দৈর্ঘ্যের ফেংহুওশান টানেলটির পরই এর অবস্থান। এই রেলপথটিতে ১৬০ কিলোমিটার দীর্ঘ মোট ৬৭৫টি সেতু রয়েছে। এই রেলপথটির ৫৫০ কিলোমিটার পথ জমাটবদ্ধ শীতলশিলার উপর স্থাপিত।
এর দৈর্ঘ্য এবং অতি উচ্চতা কারণে বিশেষভাবে উচ্চ উচ্চতায় চলাচলের উপযোগী করে তৈরি কৃত ডিজেল ইঞ্জিনগুলি, যেগুলো ক্রমান্বয়ে চলাচল করে থাকে, সেগুলির পরিচর্যা ও যত্ন করা খুব সমস্যাজনক।
হেমিলিউকা ইলেকট্রা
হেমিলিউকা ইলেক্ট্রা বা ইলেক্ট্রা বাকমোথ হল স্যাটারনিডাই পরিবারের মথের একটি প্রজাতি।    এটি মধ্য আমেরিকা এবং উত্তর আমেরিকায় পাওয়া যায়।
ডব্লিউ. জি. রাইট ১৮৮৪ সালে এর বর্ণনা দেন।
হেমিলিউকা ইলেক্ট্রার জন্য MONA বা Hodges নম্বর হল 7736 ।
মুখোমুখি সাক্ষাৎকাল
মুখোমুখি সাক্ষাৎকাল বলতে দুই বা ততোধিক ব্যক্তির মধ্যে একই সময় ও একই ভৌগোলিক অবস্থানে সরাসরি ব্যক্তিগত ভাববিনিময় বা সংযোগস্থাপন বোঝায়। সুতরাং মুখোমুখি সাক্ষাত "বাস্তব জীবনে" ঘটে থাকে এবং এর সাথে বহদূরে অবস্থিত দুই বা ততোধিক ব্যক্তির মধ্যে দূরালাপনী (টেলিফোন) এবং/অথবা বৈদ্যুতিনভাবে (যেমন বৈদ্যুতিন ডাক, তাৎক্ষণিক বার্তাপ্রেরণ, ই-বাণিজ্য, সামাজিক যোগাযোগ মাধ্যম, বা পরিগণকীয় ছদ্মায়নের মাধ্যমে) ভাববিনিময় বা সংযোগস্থাপনের পার্থক্য আছে। একে ইংরেজিতে "ফেস টাইম" (Face time) বলা হয়।
বিশ্বব্যাপী উত্তরোত্তর বেশি লোক ব্যাপকভাবে টেলিযোগাযোগ ও আন্তর্জালের (ইন্টারনেটের) মাধ্যমে ব্যক্তিগত ও ব্যবসায়িক যোগাযোগ স্থাপন করছে, তাই ইদানিং মুখোমুখি সাক্ষাৎকালের ধারণাটি আলাদা গুরুত্ব পাচ্ছে।
হেমিলিউকা গ্রিফিনি
হেমিলিউকা গ্রিফিনি (সাধারণত গ্রিফিনের ভেড়ার পোকা বা কানাডিয়ান ফ্লেবেন মথ নামে পরিচিত) হল স্যাটারনিডাই পরিবারের একটি প্রজাতির পোকা।   এটি উত্তর আমেরিকায় পাওয়া যায়।
১৯৭৮ সালে তুস্কেস এর বর্ণনা দেন। এই প্রজাতির জন্য MONA বা Hodges নম্বর হল 7740।
ইন্দোনেশীয় ইসলাম প্রচার পরিষদ
ইন্দোনেশিয়ান ইসলাম প্রচার পরিষদ (Dewan Da'wah Islamiyah Indonesia, সংক্ষেপে DDII) ইন্দোনেশিয়ার একটি সুন্নি ইসলামী সংগঠন যার লক্ষ্য দাওয়াহ (ধর্মান্তরিতকরণ)। সংগঠনটিকে আধুনিক ইন্দোনেশিয়ার অন্যতম প্রধান দাওয়াহ সংগঠন হিসেবে বিবেচনা করা হয়। সৌদি আরব থেকে ইন্দোনেশিয়ায় যে ইসলামিক কার্যক্রমের জন্য অর্থায়ন করা হয়, এই সংগঠনটিকে তার প্রাথমিক গ্রাহক (LIPIA সহ) হিসাবেও উল্লেখ করা হয়।
ইতিহাস
১৯৬৭ সালে ইন্দোনেশিয়ার স্বাধীনতা আন্দোলনের একজন নেতৃস্থানীয় ব্যক্তি, মাসজুমি পার্টির প্রাক্তন নেতা ও ইন্দোনেশিয়ায় ইসলামিক পুনরুজ্জীবনের নেতা মোহাম্মদ নাটসি এবং মধ্যপ্রাচ্যের সাথে যৌথ উদ্যোগে ডিডিআইআই (DDII) প্রতিষ্ঠিত হয়। মোহাম্মদ নাটসির পার্টির অন্যান্য প্রাক্তন সদস্যরা ভেঙ্গে যাওয়া মাসুমি পার্টির পরে ডিডিআইআই গঠন করার জন্য উদ্যোগ গ্রহণ করেছিল। হাসান নূরহাইদির মতে শুরু থেকেই DDII ছিল সৌদি-অর্থায়নকৃত বিশ্ব মুসলিম লীগ এর ইন্দোনেশীয় প্রতিনিধি। সংগঠনটি উন্নয়ন-পন্থী ও আধুনিকীকরণ-পন্থী সুহার্তো সরকারের ইসলামী রাজনীতির প্রান্তিকতার বিরুদ্ধীয় সংগঠন হিসেবে সৌদি আরবের নিকট বেশি ঘনিষ্ঠ।
ডিডিআইআই-এর মতে, মধ্যপ্রাচ্যে পড়াশোনা করার জন্য সৌদি-অর্থায়িত মুসলিম ওয়ার্ল্ড লিগ থেকে বৃত্তি বিতরণের জন্য এটি ইন্দোনেশিয়ার প্রধান প্রতিষ্ঠান। ডিডিআইআই ইন্দোনেশিয়ান ভাষায় সালাফি পণ্ডিতদের রচনার অনুবাদকে উৎসাহিত করার জন্যও কাজ করেছে। DDII ক্যাডারদের মধ্যে রয়েছে আহমদ ফয়েজ আসিফউদ্দিন, আউনুর রফিক গুফরান এবং চামসাহা সফওয়ান (বর্তমানে আবু নিদা নামে পরিচিত)। এর ওয়েবসাইট অনুসারে এটি ৭৫০ টিরও বেশি মসজিদ তৈরি এবং পরিচালনা করেছে, "দু'আত" (প্রচারক), শিক্ষক এবং গ্রামীণ উন্নয়ন কর্মীদের জন্য একটি বিশ্ববিদ্যালয় স্তরের প্রশিক্ষণ প্রোগ্রাম রয়েছে যার স্নাতকদের বিশেষ করে দুর্গম এবং বিচ্ছিন্ন অঞ্চলে রাখা হয়।
DDII নিম্ন মধ্যবিত্ত এবং শহুরে দরিদ্রদের কাছে আবেদন করার উপর দৃষ্টি নিবদ্ধ করে শরিয়াহ আইন এবং ইসলামী আচার-অনুষ্ঠান পালনকে সামাজিক অসুস্থতার সমাধান হিসেবে বিবেচনা করে এবং একজন সমালোচকের মতে "সরকারি দুর্নীতি, জাভানিজ রহস্যবাদ, মুসলিম উদারতাবাদ এবং অর্থনৈতিক আধিপত্যকে আক্রমণ করে। চীনারা ইন্দোনেশিয়াকে খ্রিস্টানাইজ করার বৃহত্তর ষড়যন্ত্রের লক্ষণ হিসাবে ২০১৪ সালে, DDII-কে "শক্তিশালী-বিরোধী শিয়া, খ্রিস্টান-বিরোধী, এবং বিরোধী আহমদিয়া দৃষ্টিভঙ্গি" এবং ইসলামিক ধর্মের উপর "শাস্ত্রীয়ভাবে কঠোর" অবস্থানের সাথে চিহ্নিত করে।
রাখাইন ভাষা
রাখাইন ভাষা অত্যন্ত প্রাচীন ও সমৃদ্ধ। এটি মূলত মারমার একটি উপভাষা। রাখাইন ভাষায় দীর্ঘদিন ধরে সাহিত্য রচিত হচ্ছে।
ইতিহাস
মনিরুজ্জামান রাখাইনদের দুটি প্রধান উপভাষা বা ভাষিক বৈচিত্র্যের কথা জানিয়েছেন। এগুলোর একটি হচ্ছে ‘র‌্যামর্য’ এবং অন্যটি ‘মারৌও’। মুস্তাফা মজিদ রাখাইন ভাষার ভিন্নতা বোঝাতে গিয়ে লিখেছেন, ‘এই ভাষা ইন্দো-আর্য বা দ্রাবিড়ীয় ভাষা থেকে সম্পূর্ণ ভিন্ন। ফলে, বাংলা, সংস্কৃত, হিন্দি ও দক্ষিণ ভারতের ভাষার সঙ্গে এই ভাষার খুব একটা মিল খুঁজে পাওয়া যায় না।’
ভৌগোলিক বিস্তার
বাংলাদেশের পটুয়াখালী, কক্সবাজার, বরগুনা, চট্টগ্রাম ও পার্বত্য চট্টগ্রামের প্রায় ১৭ হাজার লোক রাখাইন ভাষায় কথা বলে।
ধ্বনিব্যবস্থা
রাখাইনদের নিজস্ব বর্ণমালা আছে। রাখাইন ভাষার বর্ণমালার উৎস উত্তর ব্রাহ্মী লিপি। খ্রিষ্টীয় অষ্টম শতকে আরাকানে ব্রাহ্মী ও দেবনাগরী লিপির বিবর্তনে যে নতুন লিপি গড়ে ওঠে, তাই আজ রাখাইন বর্ণমালা হিসেবে পরিচিত। রাখাইন বর্ণমালায় স্বরবর্ণ বা ‘ছারা’ ১২টি এবং ব্যঞ্জনবর্ণ বা ‘ব্যেঃ’ ৩৩টি। রাখাইন বা মারমা ভাষায় লুসাই প্রভৃতি ভাষার মতো শব্দের শেষ ধ্বনিতে প্রায়শ আন্তঃস্বরযন্ত্রীয় রুদ্ধ-হ ধ্বনির প্রকাশ ঘটে এবং একইভাবে দ্বৈতস্বর যুক্ত হলে তা দ্বি-ওষ্ঠ্য নাসিক্য ব্যঞ্জনে রূপ পায়। এই ধ্বনি দুটিকে অনেক ভাষাতাত্ত্বিক ব্যঞ্জনধর্মিতা বলেছেন। বাংলা ভাষার শেষ স্বরধ্বনির মতো তা উচ্চারিত হয় না, বা উচ্চারণ মুক্তি পায় না।
অ্যাটম হার্ট মাদার
অ্যাটম হার্ট মাদার ব্রিটিশ প্রোগ্রেসিভ রক ব্যান্ড পিংক ফ্লয়েডের পঞ্চম স্টুডিও অ্যালবাম; যেটি ২ অক্টোবর ১৯৭০ সালে হার্ভেস্ট রেকর্ডস কর্তৃক যুক্তরাজ্যে এবং ১০ অক্টোবর ১৯৭০ সালে ক্যাপিটল রেকর্ডস কর্তৃক মার্কিন যুক্তরাষ্ট্রে মুক্তিপ্রাপ্ত। এটি ইংল্যান্ডের লন্ডনে অ্যাবি রোড স্টুডিওসে রেকর্ড করা হয়েছিল এবং ব্যান্ডের প্রথম অ্যালবাম হিসাবে যুক্তরাজ্যে ১ নম্বরে পৌঁছেছিল, পাশাপাশি মার্কিন যুক্তরাষ্ট্রে ৫৫ নম্বরে পৌঁছেছিল এবং শেষ পর্যন্ত সেখানে গোল্ড অ্যালবাম হিসাাবে তালিকাভূক্ত হয়। যুক্তরাজ্য ও যুক্তরাষ্ট্রে ১৯৯৪ সালে এবং ২০১১ সালে এর রিমাস্টার্ড সিডি প্রকাশিত হয়েছিল। রন গিসিন, যিনি রজার ওয়াটার্স দ্বারা ইতোমধ্যে প্রভাবিত এবং একজন সহযোগী হিসাবে শিরোনাম ট্র্যাকটিতে অবদান রেখেছিলেন এবং পরবর্তীতে বহিরাগত গানলেখক হিসাবে কৃতিত্ব অর্জন করেছিলেন।
হিপনোসিস অ্যালবামের প্রচ্ছদশিল্প নকশা করেছিল এবং এটি ছিল ব্যান্ডের প্রথম অ্যালবাম যেটির প্রচ্ছদে ব্যান্ডের নাম লেখা ছিলো না এবং অ্যালবামের কোথাও ব্যান্ডের কোনও ছবিও দেখা যায় নি। এটি এমন একটি প্রবণতা ছিল যা পরবর্তী প্রচ্ছদশিল্পগুলিতে ১৯৭০-এর দশক অবধি এর প্রচলন চলতে থাকে।
যদিও এটি মুক্তির পর বাণিজ্যিকভাবে সফল হয়েছিল, ব্যান্ড, বিশেষত রজার ওয়াটার্স ও ডেভিড গিলমোর, সাম্প্রতিক বছরগুলিতে অ্যালবামটি সম্পর্কে বেশকয়েকটি নেতিবাচক মতামত প্রকাশ করেছে। তা সত্ত্বেও, গিলমোর ২০০৮ সালে রন গিসিনের সাথে গানটি পরিবেশনের পর এর যথেষ্ট জনপ্রিয়তা প্রকাশ পায়।
তথ্যসূত্র
উদ্ধৃতিসমূহ
উৎস
নাথদুওয়ারা
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৮৫ মিটার (১৯১৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে নাথদুওয়ারা শহরের জনসংখ্যা হল ৩৭,০০৭ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে নাথদুওয়ারা এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
দাল্লা পান্থা
ডাল্লা পান্থা হচ্ছে হেসপেরিডে পরিবারের প্রজাপতি। ইভান ১৯৫৫ সালে একে বর্ণনা করেন। এটা পেরুতে পাওয়া গিয়েছিল।
রাজশ্রী রানী
রাজশ্রী রানী একজন ভারতীয় টেলিভিশন অভিনেত্রী। তিনি সুহানি সি এক লাডকি ধারাবাহিকে সুহানি বিরলার চরিত্রে অভিনয় করার জন্যে পরিচিত, যেটি স্টার প্লাস চ্যানেলে পরিবেশিত হতো। এছাড়াও তিনি রূপ রওনক রাজপুত চরিত্রে অভিনয় করেন নমক ইসক কা ধারাবাহিকে।
অভিনয় জীবন
রানী ২০১২ সালে মধুবালা - ইসক এক জুনুন ধারাবীকে দ্রাষ্ঠী ধামি এবং সাবধান ইন্ডিয়া যে গৌরী চরিত্রে অভিনয়ের মাধ্যমে অভিনয় জগতে আসেন। ২০১৩ সালে তিনি সাবধান ইন্ডিয়ার আর একটা চরিত্রে অভিনয় করেন। ২০১৪ সালে তিনি অতিথি অভিনেতা হিসেবে হন্টেড নইটস এবং সিআইডি তে অভিনয় করেন। ২০১৪ সালের জুন মাসে তিনি সুহানি সি এক লাডকি ধারাবাহিকে সুহানি চরিত্রে অভিনয়ের সুযোগ পান। ২০১৮ সালের এপ্রিল মাসে তিনি স্টার প্লাস চ্যানেলে ইক্যাবন ধারাবাহিকে সারথি মিস্রা চরিত্রে অভিনয়ের সুযোগ পান। ইয়ে যাদু হ্যায় জিন কা-তে সংক্ষিপ্ত ভূমিকাতে অভিনয়ের পরে বর্তমানে তাকে কলার্স টিভিতে নামক ইস্ক কা-তে রূপা রাজপুতের চরিত্রে দেখা যাবে।
ইস্ট-ওয়েস্ট মেডিকেল কলেজ
ইস্ট-ওয়েস্ট মেডিকেল কলেজ বাংলাদেশের রাজধানী ঢাকায় অবস্থিত একটি বেসরকারী মেডিকেল কলেজ। এর অবস্থান ঢাকা উত্তর সিটি কর্পোরেশন এলাকার আওতাধীন তুরাগ থানার আইচিনগর, জেবিসিএস সরণীতে, আব্দুলাহপুর-আশুলিয়া বেড়িবাঁধ সড়ক সংলগ্ন এলাকায়। এখানে ৬৫০ শয্যা বিশিষ্ট জেনারেল হাসপাতাল আছে। জাপানের জাইকা ও শিপ-আইচি মেডিকেল সার্ভিসেস লিমিটেড এর সহায়তায় আরো ৬৫০ শয্যা হাসপাতাল ভবনের কাজ প্রায় শেষ পথে। হাসপাতালের সাথে সংযুক্ত এই কলেজে ঢাকা বিশ্ববিদ্যালয় এর মেডিসিন ফ্যাকাল্টির অধীনে ৫ বছর মেয়াদি ব্যাচেলর অব মেডিসিন ও ব্যাচেলর অব সার্জারি প্রোগ্রাম চালু রয়েছে। এছাড়াও একই ক্যাম্পাসে ডেন্টাল কলেজ ও হাসপাতাল, বিএসসি নার্সিং ও নার্সিং ইন্সটিটিউট রয়েছে। বাংলাদেশের ২য় বার্ন ইউনিট এখানে অবস্থিত। এছাড়াও বিশেষায়িত ট্রমা সেন্টার ও ক্যান্সার নিরাময় কেন্দ্র নির্মানাধীন।
অন্যান্য
ইস্ট ওয়েস্ট মেডিকেল কলেজ ও হাসপাতাল (ইডব্লিউএমসিএইচ) আলিম ফাউন্ডেশনের সক্রিয় সহযোগিতায় ২০০০ সালে ঢাকার তুরাগে প্রতিষ্ঠিত হয়। প্রথমে ৫০ জন ছাত্রছাত্রী নিয়ে যাত্রা শুরু হয় মেডিকেল কলেজের কার্যক্রম। বর্তমানে ১২০ জন করে শিক্ষার্থী সম্মিলিত মেডিকেল ভর্তি পরীক্ষায় উত্তীর্ণ হয়ে ভর্তি হতে পারেন এবং ২০১৮-১৯ শিক্ষাবর্ষে ১৬ তম এমবিবিএস ব্যাচ ভর্তি হয়েছে। ৫০% আসন বিদেশী শিক্ষার্থীদের জন্য বরাদ্দ, যেখানে বর্তমানে নেপাল, মালদ্বীপ এবং ভারতের জম্মু-কাশ্মীর, আসাম, উত্তর প্রদেশ, বিহার ও পশ্চিমবঙ্গের শিক্ষার্থী রয়েছে।
বিভাগসমূহ
এনাটমি, ফিজিওলজি, বায়োকেমিস্ট্রি, কমিউনিটি মেডিসিন, ফরেনসিক মেডিসিন, প্যাথলজি, মাইক্রোবায়োলজি, ফার্মাকোলজি, জেনারেল মেডিসিন, জেনারেল সার্জারি, গাইনি ও অবস, অপথ্যালমোলজি, ইএনটি, নিউরোমেডিসিন, কার্ডিও-থোরাসিক সার্জারি, অর্থোপেডিক্স, সাইকিয়াট্রি, ব্লাড ট্রান্সফিউশন, ফ্যামিলি প্ল্যানিং, ইউরোলজি, ডার্মাটোলজি, নেফ্রলজি এবং অন্যান্য গুরুত্বপূর্ণ সব বিভাগ রয়েছে।
শিক্ষার্থীদের আবাসন ব্যবস্থা
ছেলেদের জন্য ১টি ও মেয়েদের জন্য ২টি পৃথক হল রয়েছে। এছাড়াও নার্সিং হোস্টেল আছে। নতুন হল নির্মানাধীন।
সহশিক্ষা কার্যক্রম
মেডিকেল শিক্ষার্থীদের দ্বারা পরিচালিত জাতীয় পর্যায়ের স্বেচ্ছাসেবী সংগঠন "সন্ধানী" এর কার্যক্রম রয়েছে। "সন্ধানী, ইস্ট-ওয়েস্ট মেডিকেল ও আপডেট ডেন্টাল কলেজ ইউনিট" নাম এ এর কার্যক্রম পরিচালিত হয়। এছাড়াও "ইস্ট-ওয়েস্ট মেডিকেল ডিবেটিং ও কুইজ ক্লাব" নামে পৃথক একটি সংগঠন রয়েছে। নিয়মিত ক্রীড়া প্রতিযোগিতা ও বার্ষিক সাংস্কৃতিক অনুষ্ঠান আয়োজিত হয়। এলামনাই এসোসিয়েশনের কাজ শুরু হয়েছে।
আখতার হোসেন চৌধুরী মেমোরিয়াল ডিগ্রি কলেজ
আখতার হোসেন চৌধুরী মেমোরিয়াল ডিগ্রী কলেজ (এএইচসিএমসি) বাংলাদেশের পটুয়াখালী জেলার মির্জাগঞ্জ উপজেলায় অবস্থিত একটি ডিগ্রি কলেজ। এটি ২০০২ সালে এয়ার ভাইস মার্শাল (অব.) আলতাফ হোসেন চৌধুরী, প্রাক্তন স্বরাষ্ট্রমন্ত্রী এবং বেগম সুরাইয়া আখতার চৌধুরী, তার মৃত পুত্র আখতার হোসেনের স্মরণে প্রতিষ্ঠা করেছিলেন। কলেজটি জাতীয় পাঠ্যক্রমের অধীনে শিক্ষা প্রদান করে।
ক্যাম্পাস
কলেজটি মির্জাগঞ্জ উপজেলার উত্তর সীমান্তের একটি শহরতলী এলাকায় অবস্থিত যেখানে বাকেরগঞ্জ উপজেলা সীমান্ত ছেদ করেছে। ঢাকা - বরগুনা মহাসড়কের সামনের সীমানা প্রাচীর ধরে চলে। কলেজের সমস্ত ভবন পশ্চিম দিকে মুখ করে উত্তর-দক্ষিণ দীর্ঘ সারি পাশাপাশি দাঁড়িয়ে আছে। একাডেমিক ভবনগুলির পিছনে একটি লেক এবং এর উপর একটি সেতু রয়েছে। এটি ক্যাম্পাসের প্রায় এক-তৃতীয়াংশ জুড়ে রয়েছে।
ইউনিফর্ম
ছেলেদের জন্য:
মেয়েশিশুদের জন্য:
মোহাম্মদ ইরফান আলী
মোহাম্মদ ইরফান আলী (Mohammad Irfan Ali); (জন্মঃ ১ জুলাই ১৯৮৪) হলেন একজন ভারতীয় সঙ্গীতশিল্পী। তিনি হায়দ্রাবাদে জন্মগ্রহণ করেন এবং অল সেন্ট উচ্চ বিদ্যালয় থেকে তার স্কুল জীবন সম্পন্ন করেন; যেখানে তিনি তার স্কুলের বার্ষিক প্রতিযোগিতা অনুষ্ঠানের শেষে তার গানের প্রতিভা অসাধারণ প্রতিভা প্রকাশ করেন। তিনি "জো জিতা ওহি সুপার স্টার ২" খেতাব বিজয়ী। এছাড়াও তিনি "আমুল স্টার ভয়েস অব ইন্ডিয়া" এবং জি টিভি "এর সা রে গা মা পা" এর অন্যতম সুপরিচিত একজন প্রতিযোগী। তিনি মণি রত্নমের রাবন চলচ্চিত্রে সর্বপ্রথম প্লেব্যাক শিল্পী হিসেবে আত্মপ্রকাশ করেন। এরপর তিনি ২০১১ সালে ইমরান হাশমি অভিনীত মার্ডার ২ এর জনপ্রিয় গান ফির মোহাব্বাতে কন্ঠ দেন। ইরফান বান্টি ওয়ালিয়ার "লামহা" চলচ্চিত্রের রেহমাত জারা গানের জন্য শ্রেষ্ঠ তরুন উদীয়মান আত্মপ্রকাশকারী শিল্পীর পুরস্কার লাভ করেন।
সরকারি এস কে কলেজ
সরকারি এস কে কলেজ বাংলাদেশের গোপালগঞ্জ জেলার কাশিয়ানী উপজেলার একটি সরকারি কলেজ। এই কলেজটি রামদিয়া সরকারি কলেজ,  এস কে কলেজ  নামেও পরিচিত। কাশিয়ানী উপজেলার প্রাচীন কলেজ যা বিশিষ্ট শিক্ষা অনুরাগী ও সমাজ সেবক চন্দ্রনাথ বসু ধারা দেশ বিভাগের আগে প্রতিষ্ঠিত।
ইতিহাস
গোপালগঞ্জ জেলার কাশিয়ানী উপজেলায় রামদিয়া অবস্থিত। দক্ষিণে রামদিয়া বাজার, পূর্বে রামদিয়া খাল৷ একাদশ ও দ্বাদশ শ্রেণী, স্নাতকসহ ১৩ টি বিষয়ে অনার্স, ১০ টি বিষয়ে মাস্টার্স এ পাঠদান করা হয় ৷  এই কলেজে দুই টি ছাত্রাবাস (হোস্টেল) রয়েছে, একটি মুসলিম ছাত্রাবাস আরেকটি হিন্দু ছাত্রাবাস। কলেজে মোট ৫ টি পাকা ভবন রয়েছে , যার মধ্যে একটি ৩ তলা , দুইটি ২ তলা এবং দুইটি ১ তলা।
অবস্থান
গোপালগঞ্জ জেলার কাশিয়ানী উপজেলায় রামদিয়া গ্রামে অবস্থিত। দক্ষিণে রামদিয়া বাজার, পূর্বে রামদিয়া খাল। কলেজের পাশেই রয়েছে রামদিয়া বড় বাজার যা প্রায় আধা কিলোমিটার প্রযন্ত এই বাজারে ই প্রাচীন কাল থেকেই সপ্তাহে দুই দিন হাট বসে আসতেছে , এই কলেজের মধ্যে একটি কৃষ্ণচূড়া গাছ ও তার পাশে দিঘী রয়েছে ।
অনুষদ ও বিভাগসমূহ
রামদিয়া সরকারি এস কে কলেজে মাল্টিমিডিয়া শ্রেণিকক্ষে শ্রেণিকার্যক্রম পরিচালনার ব্যবস্থা রয়েছে।
স্নাতক সম্মান
উচ্চ মাধ্যমিক
অর্জন
এইচ.এস.সি পরীক্ষায় এ+, স্নাতক (পাস), স্নাতক সম্মান  ও স্নাতকোত্তর  শ্রেণীতে  প্রথম শ্রেণীসহ পাসের হার উল্লেখযোগ্য৷
দ্য জাপানিজ ওয়াইফ
দ্য জাপানিজ ওয়াইফ (বাংলা:জাপানি স্ত্রী) ২০১০ সালের ভারতীয়-জাপানি রোমান্টিক নাট্যধর্মী চলচ্চিত্র, যা পরিচালনা করেছেন বাংলা চলচ্চিত্র নির্মাতা অপর্ণা সেন। চলচ্চিত্রটিতে রাহুল বসু, রাইমা সেন ও মৌসুমী চট্টোপাধ্যায় এবং জাপানের অভিনেত্রী চিগুসা তাকাকু অভিনয় করেছেন। এটি বাংলা, ইংরেজি এবং জাপানি ভাষায় নির্মিত হয়েছে। ছবিটি মূলত ২০০৮ সালের অক্টোবরে প্রকাশের জন্য নির্ধারিত ছিল, তবে মুক্তিটি বিলম্বিত হয় ৯ ই এপ্রিল, ২০১০ সাল পর্যন্ত।
গল্পটি একটি গ্রামের তরুণ বাঙালি স্কুল শিক্ষক (রাহুল বসু) তার জাপানি বন্ধুর (চিগুসা তাকাকু) সাথে চিঠিপত্রের দ্বারা বিবাহবন্ধনে আবদ্ধ হওয়া এবং তাঁর জীবনকাল ধরে এই সম্পর্ক নিয়ে সত্য এবং অনুগত ছিলেন, যদিও বাস্তবে কখনও তার সাথে দেখা হয় নি।
ডেমরা হত্যাকাণ্ড
পটভূমি
অপারেশন সার্চলাইটের অংশ হিসাবে পাকিস্তানি দখলদার সেনা যখন ঢাকা থেকে বাকি জেলাগুলির দিকে ছড়িয়ে পড়ে তখন লোকেরা তাদের বাড়িঘর ছেড়ে পালাতে শুরু করে। হিন্দুরা বাংলাদেশ ছেড়ে পালিয়ে যেতে শুরু করেছিল প্রতিবেশী দেশ ভারতে । তাদের পথে তারা ডেমরা ইউনিয়নের বাশগাড়ি নামে একটি প্রত্যন্ত গ্রামে আশ্রয় নিয়েছিল।
ঘটনাবলী
স্থানীয় সহযোগীদের নেতৃত্বে পাকিস্তানি দখলদার সেনাবাহিনী বড়াল নদীর মধ্য দিয়ে ওই অঞ্চলে প্রবেশ করে এবং পরে বাঁশগাড়ি ও রূপসী গ্রাম ঘেরাও করে। আসাদ নামে এক সহযোগী পাকিস্তানি সেনাদের বাশগাড়ি গ্রামে নিয়ে গিয়েছিলেন। রাত্রে পুরুষদের তাদের বাড়ি থেকে টেনে এনে একটি লাইনে দাঁড় করানো হয়, এবং সহযোগীদের সহায়তায় পাকিস্তানি সেনারা তাদের সামনে মহিলাদের ধর্ষণ করেছিল । এরপরেই নারী-পুরুষ উভয়কে গুলি করে হত্যা করা হয়েছিল এবং তাদের বাড়িতে আগুন দেওয়া হয়েছিল। কয়েকজন বেঁচে যাওয়া লোক পরদিন সকালে একটি গণকবরে মৃতদেহ ফেলে রেখে যায়। বাশগাড়ি গ্রামের প্রায় ৩৫০ জন হিন্দু নিহত হয়েছিল।
তদন্ত
আন্তর্জাতিক অপরাধ ট্রাইব্যুনালের ১১ সদস্যের একটি দল ২০১০ সালে ডেমরা গণহত্যার তদন্ত করেছিল। এই দলের নেতৃত্বে ছিলেন ট্রাইব্যুনালের অন্যতম প্রসিকিউটর সায়েদ রেজাউর রহমান। তদন্তকারীরা বাশগাড়ি গ্রামে হত্যার স্থানগুলি পরিদর্শন করেছিলেন এবং যুদ্ধাপরাধের সাক্ষীদের সাক্ষাৎকার নিয়েছিলেন। তাদের তদন্তে তারা মতিউর রহমান নিজামীকে গণহত্যার মাস্টারমাইন্ডিংয়ের জন্য দোষী বলে মনে করেন।  ২০১৬ সালে  নিজামিকে দোষী সাব্যস্ত করা হয়েছিল এবং ফাঁসি দিয়ে মৃত্যুদণ্ড কার্যকর করা হয়েছিল।
আজারবাইজানের ভাষা
যদিও এই অঞ্চলে অনেকগুলো ভাযা প্রচলিত, তবে আজারবাইজানি আজারবাইজানের দাপ্তরিক এবং যোগাযোগের ভাষা।
আজারবাইজানের প্রধান এবং রাষ্ট্রভাষা আজারবাইজানি ভাষা (উত্তর আজারবাইজানি)। আজারবাইজানি একটি তুর্কীয় ভাষা এবং এতে প্রায় ৯৫% আজারবাইজানি কথা বলেন। রুশ ভাষায় কথা বলেন ৩% এবং আর্মেনীয় ভাষায় কথা বলেন প্রায় ২% লোক (মূলত নাগোর্নো-কারাবাখ জেলায়)। বাকীরা জর্জীয়, কুর্দি, ইত্যাদি নানা ভাষায় কথা বলেন। উত্তর আজারবাইজানি ভাষায় রুশ কৃতঋণ শব্দের আধিক্য দেখা যায়, আর দক্ষিণ আজারবাইজানি ভাষায় ফার্সি প্রভাব পরিলক্ষিত হয়।
১৯শ শতকের মধ্যভাগ থেকে আজারবাইজানি ভাষায় পত্রপত্রিকা প্রকাশ হচ্ছে। ১৯২৪ সাল পর্যন্ত ভাষাটি আরবি লিপিতে লেখা হত। এর পর এটি লাতিন লিপিতে লেখা হয়। ১৯৩৩ সালে সিরিলীয় লিপি লাতিন লিপিকে প্রতিস্থাপন করে। ১৯৯১ সালে স্বাধীনতার পর এটি "নতুন রোমান" লিপিতে লেখা হচ্ছে। আজারবাইজানি ভাষায় বর্তমানে দেড়শরও বেশি সংবাদপত্র প্রকাশিত হয়।
আজারবাইজানি ভাষার সাথে তুর্কি ও তুর্কমেন ভাষার মিল আছে। আধুনিক তুর্কি ভাষার চেয়ে প্রাক্তন উসমানীয় সাম্রাজ্যের তুর্কি ভাষার সাথে এর মিল বেশি দেখা যায়।
বর্তমান
২০০৯ সালের জরিপে এই ভাষা মোট জনসঙ্খ্যার ৯২.৫% জনগণের মাতৃভাষা। সেখানে রুশ এবং ইংরেজি শিক্ষা এবং যোগাযোগে উল্লেখযোগ্য ভুমিকা রাখে। আজারবাইজানের অর্ধেকেরও বেশি জনগণ একটি ভাষায় কথা বলে।
কবি নাইজামির নামে দেশটিতে আজারবাইজানি ভাষার সমৃদ্ধির লক্ষ্যে একটি ভাষাতাত্ত্বিক ইন্সটিটিউট গঠন করা হয়েছে।
অন্ধকার কক্ষ (যৌনতা)
থাম্ব|একটি অন্ধকার কক্ষ অন্ধকার কক্ষ বা ডার্ক রুম, একটি কালো রুম, কখনও কখনও একটি নাইট ক্লাব বা যৌন ক্লাবে থাকে, যেখানে যৌন কার্যকলাপ ঘটতে পারে। যখন বার অথবা প্রাপ্তবয়স্ক বইয়ের দোকানে অন্ধকার কক্ষ থাকে তখন তাকে ব্যাকরুম, ব্ল্যাকরুম অথবা প্লেরুম বলা হয়। কিছু ডার্ক রুম কালো, নীল বা লাল আলোয় আলোকিত থাকতে পারে।
বারগুলির অন্ধকার ঘর
অন্ধকার কক্ষগুলি ১৯৬০ এবং ১৯৭০ এর দশকে উত্তর আমেরিকার সমকামী বার এবং ক্লাবগুলির সাধারণ বৈশিষ্ট্য ছিল এবং এখনও কয়েকটি বারে এটি পাওয়া যায়। সমকামী বারের একটি ব্যাকরুম সাধারণত ক্লাবের পিছনের দিকে একটি ছোট, খুব অন্ধকার বা ম্লান আলোকিত কক্ষ হয় যেখানে গ্রাহকরা সাধারণত পোশাক না খুলেই যৌনক্রিয়া করতে পারে। এইডস আবিষ্কারের আগে, ব্যাকরুমগুলি সমকামী বারগুলিতে প্রচলিত ছিল এবং তাদের মধ্যে যে যৌনক্রিয়া তা সাধারণত অরক্ষিত ছিল এবং প্রায়শই (যদিও সর্বদা নয়), বেনামে ছিল। এইডস আবিষ্কার এবং সংক্রমণ পদ্ধতি সম্পর্কে জ্ঞান বৃদ্ধি, ইত্যাদি কারনে সমকামী বারে অনেকগুলি ব্যাকরুম এবং অন্যান্য পাবলিক সেক্স ভেন্যু বন্ধ করে দেয়া হয়। মার্কিন যুক্তরাষ্ট্রে জনসাধারণের জন্য উন্মুক্ত স্থাপনায় অন্ধকার কক্ষ অবৈধ।
এইচআইভি/এইডস এর চিকিৎসা সন্ধানে বিজ্ঞানের অগ্রগতির সাথে সাথে আজকাল ব্যাকরুমগুলির যৌনতার হুমকি হ'ল প্রযুক্তি যা জনসাধারণের মধ্যে নৈমিত্তিক যৌন সন্ধানের প্রয়োজনীয়তাকে অগ্রাহ্য করে অনলাইন যৌনসঙ্গী সন্ধান সর্বব্যাপী করে তুলেছে এবং স্মার্টফোনের ব্যবহার যা তাত্ক্ষণিকভাবে গুপ্ত ক্রিয়াকলাপের সচিত্র বিজ্ঞাপন করতে পারে।
সেক্স ক্লাব এবং গোসলখানাগুলিতে অন্ধকার ঘর
অন্ধকার কক্ষগুলি প্রায়শই যৌন ক্লাব এবং সমকামী স্নানঘর গুলির বৈশিষ্ট্য এবং এগুলি প্রায়শই বিশেষ সুযোগ সুবিধা বা আকর্ষণ হিসাবে প্রচার করা হয়। একটি সেক্স ক্লাবের অন্ধকার রুমের জায়গা দু'জন বা তিনজনের পক্ষে যথেষ্ট বড় আকারের হতে পারে, অথবা ক্লাবের মেঝে এলাকার একটি বৃহত অংশে, গোলকধাঁধা, গ্লোরি হোল, ব্যক্তিগত নির্জন আশ্রয়, কারাগারের কক্ষগুলির সদৃশ স্টিল বার থাকতে পারে।
১৯৫৬–৫৭ লা লিগা
১৯৫৬–৫৭ লা লিগা হচ্ছে লা লিগার ২৬তম মৌসুম, যেটি ১৯৫৬ সালের ৯ই সেপ্টেম্বর তারিখে শুরু হয় এবং ১৯৫৭ সালের ২১শে এপ্রিল তারিখে সমাপ্ত হয়। এই মৌসুমে রিয়াল মাদ্রিদ ৫ম বারের মতো লা লিগার শিরোপা জয়লাভ করে।
বিন্যাস পরিবর্তন
এই মৌসুমের জন্য, অবনমনের প্লেঅফ বাদ দেওয়া হয়েছিল এবং টেবিলের শেষ দুই দল সরাসরি সেহুন্দা দিভিসিওনে চলে যাবে।
দলের অবস্থান
উত্তীর্ণ হওয়ার পর, এস্পানিয়ার নাম পরিবর্তন করে কোন্দাল রাখা হয়েছিল।
বাংলাদেশের আর্থিক ব্যবস্থা
আর্থিক ব্যবস্থা বলতে বুঝায় সেই ব্যবস্থা যেটা বিনিয়োগকারী ও বিনিয়োগ গ্রহীতাদের আর্থিক লেনদেনের সুযোগ সৃষ্টি করে এবং সেই সাথে একটা অর্থনীতির সামগ্রিক আর্থিক লেনদেনের একটা সুরক্ষিত প্লাটফরম তৈরি করে। বাংলাদেশের আর্থিক ব্যবস্থাকে নিয়ন্ত্রণের মাত্রার উপর ভিত্তি করে মূলত তিনটি প্রধান শ্রেণীতে ভাগ করা যায়। যেগুলো হচ্ছে: ফর্মাল সেক্টর, সেমি ফর্মাল সেক্টর এবং ইনফর্মাল সেক্টর।
ফর্মাল সেক্টর
ফর্মাল সেক্টর এর মধ্যে রয়েছে নিয়ন্ত্রণকারী প্রতিষ্ঠান, ব্যাংক, আর্থিক প্রতিষ্ঠান, বীমাকোম্পানি, ক্যাপিটাল মার্কেট বা মূলধন বাজার মধ্যস্ততাকারী ও মাইক্রো ক্রেডিট বা মাইক্রো ফাইনান্স প্রতিষ্ঠানসহ অন্যান্য প্রতিষ্ঠান যেগুলো প্রচলিত আইন দ্বারা সরাসরি নিয়ন্ত্রিত ও পরিচালিত হয়। বর্তমানে বাংলাদেশে ৬১টি তফসিলি ব্যাংক, ৩টি বিশেষায়িত তফসিলি ব্যাংক, ৩৪টি আর্থিক প্রতিষ্ঠান, ৭৮টি বীমা কোম্পানি, ২ টি মূলধন বাজার মধ্যস্ততাকারী ও অন্যান্য মাইক্রো ক্রেডিট প্রতিষ্ঠান।
নিয়ন্ত্রণকারী প্রতিষ্ঠান
বাংলাদেশের আর্থিক ব্যবস্থা নিয়ন্ত্রণকারী প্রতিষ্ঠানগুলো হচ্ছেঃ
আর্থিক বাজার ও প্রতিষ্ঠানসমূহ
বাংলাদেশের আর্থিক বাজার মুলত মুদ্রা বাজার, মূলধন বাজার ও বৈদেশিক মুদ্রা বাজার নিয়ে গঠিত। এছাড়া রয়েছে অন্যান্য আর্থিক প্রতিষ্ঠান, যেগুলো অর্থনীতিতে ভূমিকা রেখে আসছে।
ব্যাংক
বাংলাদেশ ব্যাংক হচ্ছে দেশের কেন্দ্রীয় ব্যাংক। রাষ্ট্রায়ত্ব বাণিজ্যিক ব্যাংক আছে ৬টি। বেসরকারি বা ব্যক্তি মালিকানাধীন বাণিজ্যিক ব্যাংকের সংখ্যা ৪২টি যার মধ্যে ৩৪টি প্রচলিত ব্যাংক এবং বাকি ৮টি ইসলামী শরীয়াহ্ ভিত্তিক ব্যাংক। এছাড়াও রয়েছে ৯টি বিদেশী বাণিজ্যিক ব্যাংক, ৩টি বিশেষায়িত ব্যাংক এবং ৫টি অতফসিলি ব্যাংক।
রাষ্ট্রয়াত্ত বাণিজ্যিক ব্যাংক
দেশে মোট ৬টি রাষ্ট্রয়াত্ত বাণিজ্যিক ব্যাংক আছে যেগুলোর মালিকানা বাংলাদেশ সরকারের। রাষ্ট্রয়াত্ত বাণিজ্যিক ব্যাংকগুলো হচ্ছে:
বেসরকারি বাণিজ্যিক ব্যাংক
বাংলাদেশে পরিচালিত বেসরকারি বা ব্যক্তি মালিকানাধীন বাণিজ্যিক ব্যাংকের সংখ্যা ৪২টি, যার মধ্যে ৩৪টি কনভেনশনাল বা সাধারণ ব্যাংক এবং ৮টি ইসলামী শরীয়াহ্ ভিত্তিক ব্যাংক।
আর্থিক সেবাদানকারী কোম্পানি
বাংলাদেশে মোট ৩৪ টি আর্থিক সেবাদানকারী প্রতিষ্ঠান রয়েছে। যেগুলো হচ্ছেঃ
বীমা কোম্পানি
বাংলাদেশে বর্তমানে মোট ৭৮টি বীমা কোম্পানি বীমা আছে যার মধ্যে ৩২টি লাইফ বা জীবন বীমা কোম্পানি এবং ৪৬টি নন-লাইফ সাধারণ বীমা কোম্পানি। লাইফ বা জীবন বীমাকারী কোম্পানির মধ্যে ১টি সরকারী এবং ৩১টি বেসরকারি মালিকানাধীন। অন্যদিকে নন-লাইফ বা সাধারণ বীমাকারী কোম্পানির মধ্যে ১টি সরকারী এবং ৪৫টি বেসরকারি মালিকানাধীন।
মূলধন বাজার মধ্যস্ততাকারী
বাংলাদেশে মূলধন বাজার মধ্যস্ততাকারীর মধ্যে রয়েছে মার্চেন্ট ব্যাংক, পুঁজি বাজার ও ক্রেডিট রেটিং কোম্পানি।
পুঁজি বাজার
বাংলাদেশের পুঁজি বাজার নিয়ন্ত্রণকারী প্রতিষ্ঠান হচ্ছে বাংলাদেশ সিকিউরিটিজ অ্যান্ড এক্সচেঞ্জ কমিশন। দেশের মূল পুঁজি বাজার হচ্ছে ২টি। যেগুলো হচ্ছেঃ
ক্রেডিট রেটিং এজেন্সিস
বাংলাদেশের ক্রেডিট রেটিং এজেন্সির সংখ্যা ৮ টি। যেগুলো হচ্ছেঃ
সেমি ফর্মাল সেক্টর
সেমি ফর্মাল সেক্টর সেক্টর বলতে মূলত সেই সেক্টরকে বোঝানো হয় যেটি বাংলাদেশ ব্যাংক, বীমা উন্নয়ন ও নিয়ন্ত্রণ কর্তৃপক্ষ, বাংলাদেশ সিকিউরিটিজ অ্যান্ড এক্সচেঞ্জ কমিশন অথবা মাইক্রোক্রেডিট রেগুলেটরি অথরিটির নিয়ন্ত্রণের আওতায় পরে না বরং অন্য রেগুলেটর, স্বায়ত্তশাসন বা সরাসরি সরকার নিয়ন্ত্রিত। এই সেক্টরে রয়েছে মূলত নিন্মক্ত প্রতিষ্ঠানসমূহঃ
এছাড়াও রয়েছে সরকারের বিভিন্ন কর্মসূচি ও বিভিন্ন এনজিও সংস্থা।
ইনফর্মাল সেক্টর
ইনফর্মাল সেক্টরের মধ্যে আছে বিভিন্ন বেসরকারি মধ্যস্ততাকারী প্রতিষ্ঠান।
অ্যান্টার্কটিকার জলবায়ু
অ্যান্টার্কটিকার জলবায়ু হল পৃথিবীর শীতলতম জলবায়ু। মহাদেশটি অত্যন্ত শুষ্কও (পরিভাষাগতভাবে এটি একটি মরুভূমি)। এখানে প্রতি বছর গড় বৃষ্টিপাত । মহাদেশের বেশিরভাগ জায়গায় তুষার খুব কমই গলে, এবং, সংকুচিত হওয়ার পরে, হিমবাহের বরফ হিম চাদর তৈরি করে। ক্যাটাবেটিক বায়ুর (যে বায়ু উচ্চ ঘনত্ব সম্পন্ন এবং মাধ্যাকর্ষণ শক্তির অধীনে ওপর থেকে নিচে নেমে আসে) কারণে আবহাওয়া বিভাগ খুব কমই এই মহাদেশের গভীরে প্রবেশ করতে পেরেছে। অ্যান্টার্কটিকার বেশিরভাগের অংশেই হিমছানি জলবায়ু রয়েছে (কোপেন জলবায়ু শ্রেণিবিন্যাস ইএফ) এবং আবহাওয়া খুব ঠান্ডা ও অত্যন্ত শুষ্ক।
তাপমাত্রা
অ্যান্টার্কটিকাতে নথিবদ্ধ সর্বোচ্চ তাপমাত্রা হল । ২০২০ সালের ৯ই ফেব্রুয়ারি কমান্ডান্ট ফেরাজ অ্যান্টার্কটিক স্টেশন এই তাপমাত্রা নথিবদ্ধ করে। এর আগের সর্বোচ্চ তাপমাত্রা ছিল, পাওয়া গিয়েছিল ২০২০ সালেরই ৬ই ফেব্রুয়ারি, অ্যান্টার্কটিক উপদ্বীপের উত্তরের অংশে এস্পেরঞ্জা বেস অঞ্চলে।
আরেকটি উচ্চ তাপমাত্রা পাওয়া গিয়েছিল, ১৯৮২ সালের ৩০শে জানুয়ারি, সিগনি গবেষণা কেন্দ্রে। পৃথিবীর ৬০° দক্ষিণ অক্ষাংশে অ্যান্টার্কটিক অঞ্চলের  সমস্ত ভূমি এবং হিমাঞ্চলের সর্বোচ্চ তাপমাত্রা ছিল এটি। ২১শে জুলাই ১৯৮৩ সালে,অ্যান্টার্কটিকাতে সর্বনিম্ন নথিবদ্ধ তাপমাত্রা, যেটি সর্বনিম্ন নির্ভরযোগ্যভাবে পরিমাপ করা তাপমাত্রা- পাওয়া গিয়েছিল, ভোস্টক কেন্দ্রে, । তুলনা করলে দেখা যায়, এটি উর্ধ্বপাতন প্রক্রিয়াতে পাওয়া (সমুদ্রপৃষ্ঠ চাপ) শুষ্ক বরফের থেকে  শীতলতম। পরিমাপের অবস্থানটির উচ্চতা ছিল ।
উপগ্রহ পরিমাপ করে স্থলভাগের আরো নিম্নতর তাপমাত্রা পাওয়া গেছে, ২০১০ সালের ১০ আগস্ট মেঘমুক্ত পূর্ব অ্যান্টার্কটিক মালভূমিতে পাওয়া গিয়েছিল ।
পৃথিবীর পৃষ্ঠের যে কোনও অবস্থানের সর্বনিম্ন নথিবদ্ধ করা তাপমাত্রা, ২০১৮ সালে প্রায় ১০০টি স্থানে নতুন তথ্য দিয়ে সংশোধন করা হয়েছিল,  থেকে শুরু করে পাওয়া গিয়েছিল। ২০১০ সালের ১০ই ​​আগস্ট, অ্যান্টার্কটিকের মালভূমির নামবিহীন অংশে গম্বুজ এ এবং গম্বুজ এফয়ের মধ্যে মাপা হয়েছিল, এবং ল্যান্ডস্যাট ৮ ও অন্যান্য উপগ্রহ দ্বারা পরিমাপিত তেজস্ক্রিয়তা থেকে তাপমাত্রার অনুমান করা হয়েছিল। ২০১৩ সালের ডিসেম্বর মাসে ন্যাশানাল স্নো অ্যাণ্ড আইস ডেটা সেন্টারএ সঞ্চিত তথ্য পর্যালোচনা করার সময় উদ্ঘাটিত হয়েছিল। তবে ২৫শে জুন ২০১৮ সালে গবেষকরা এটি সংশোধন করেন।  এই তাপমাত্রা ওপরে বলা –৮৯.২ °সেন্টিগ্রেডের সাথে সরাসরি তুলনীয় নয়, কারণ এটি উপগ্রহ-পরিমাপিত প্রভা থেকে অনুমান করা পৃষ্ঠতলের তাপমাত্রা, স্থল পৃষ্ঠের  ওপরে থার্মোমিটারে মাপা বাতাসের তাপমাত্রা নয়।
অভ্যন্তরের গড় বার্ষিক তাপমাত্রা । উপকূল অঞ্চল উষ্ণতর; অ্যান্টার্কটিক উপকূলের গড় তাপমাত্রা প্রায় (অ্যান্টার্কটিকার উষ্ণতম অংশগুলিতে) এবং অভ্যন্তরীণ উচ্চ অংশে ভোস্টকের গড় তাপমাত্রা প্রায় । মাস হিসেবে গড় তাপমাত্রা, ম্যাকমুর্ডো কেন্দ্রে আগস্ট মাসে থেকে জানুয়ারিতে  পর্যন্ত পরিবর্তিত হয়। দক্ষিণ মেরুতে, এ পর্যন্ত নথিবদ্ধ করা সর্বোচ্চ তাপমাত্রা, ২০১১ সালের ২৫শে ডিসেম্বর ছিল । অ্যান্টার্কটিক উপদ্বীপ বরাবর, সর্বোচ্চ তাপমাত্রা পাওয়া গেছে, যেটি মূল ভূখণ্ডের সর্বোচ্চ তাপমাত্রার থেকে কম। যদিও এখানে গ্রীষ্মের তাপমাত্রা অধিকাংশ সময় এর নিচে থাকে। নিম্নতর তাপমাত্রাটি অক্ষাংশ, উচ্চতা এবং সমুদ্র থেকে দূরত্বের সাথে উচ্চমাত্রায় পরিবর্তিত হয়। উচ্চতার কারণে পূর্ব অ্যান্টার্কটিকা অঞ্চল পশ্চিম অ্যান্টার্কটিকার চেয়ে শীতল। অ্যান্টার্কটিক উপদ্বীপের আবহাওয়া সহনীয়। জানুয়ারিতে উপকূল বরাবর তাপমাত্রার বৃদ্ধি দেখা যায় এবং গড় তাপমাত্রা হিমাঙ্কের কিছুটা নিচে থাকে।
বৃষ্টিপাত
পুরো মহাদেশ জুড়ে অ্যান্টার্কটিকার মোট বৃষ্টিপাতের গড়, প্রতি বছর প্রায় (ভান এট আল., জলবায়ু জার্নাল, ১৯৯৯)। বাস্তবে এই হার অনেকটাই অন্য। উপদ্বীপে উচ্চ হারে বৃষ্টি হয় (বছরে ১৫ থেকে ২৫ ইঞ্চি) আবার অনেকটা গভীরে খুব কম হারে (প্রায়  (ব্রমউইচ, জিওফিজিক্সের পর্যালোচনা, ১৯৮৮)। যে অঞ্চলগুলিতে বার্ষিক  চেয়ে কম বৃষ্টিপাত হয় সেই অঞ্চলগুলি মরুভূমি হিসাবে শ্রেণীবদ্ধ করা হয়েছে। প্রায় সমস্ত অ্যান্টার্কটিক বৃষ্টিপাত তুষার হিসাবে পড়ে। বারিধারা বর্ষণ এখানে বিরল এবং প্রধানত উপকূলীয় অঞ্চল ও তার পার্শ্ববর্তী দ্বীপপুঞ্জগুলিতে গ্রীষ্মের সময় ঘটে। এখানে লক্ষ্য করার মত যে, উদ্ধৃত বৃষ্টিপাতটি জলের সমতুল্যতার একটি পরিমাপ, বরফের প্রকৃত গভীরতা মাপা হয়না। অ্যান্টার্কটিকার বাতাসও খুব শুষ্ক। নিম্ন তাপমাত্রার ফলে এখানকার চরম আর্দ্রতাও খুব কম, যার অর্থ শুকনো ত্বক এবং ফাটা ঠোঁট। এটি এই মহাদেশে কাজ করা বিজ্ঞানী এবং অভিযাত্রীদের জন্য একটি নিয়মিত সমস্যা।
আবহাওয়ার অবস্থার শ্রেণিবিন্যাস
অ্যান্টার্কটিকার আবহাওয়া অত্যন্ত পরিবর্তনশীল হতে পারে, এবং আবহাওয়ার পরিস্থিতি প্রায়শই স্বল্প সময়ের মধ্যে নাটকীয়ভাবে পরিবর্তিত হতে পারে। অ্যান্টার্কটিকার আবহাওয়ার পরিস্থিতি বর্ণনা করার জন্য বিভিন্ন শ্রেণিবিন্যাস রয়েছে; বিভিন্ন অবস্থায় গবেষণা কেন্দ্রের দ্বারা কর্মচারী জন্য জারি করা নিষেধাজ্ঞা বিভিন্ন রকম হয়ে থাকে।